Ρούστικα Ρεθύμνης

Τα Ρούστικα είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης. Από το 1999 έως το 2010 σύμφωνα με την τότε διοικητική διαίρεση της Ελλάδος ήταν έδρα του ομώνυμου δημοτικού διαμερίσματος του Δήμου Νικηφόρου Φωκά. Είναι κεφαλοχώρι, κτισμένο σε αμφιθεατρική θέση, πνιγμένο στο πράσινο. Έχει χαρακτηριστεί παραδοσιακός οικισμός μέσης πολιτιστικής αξίας (κατηγορία ΙΙ) (ΦΕΚΔ 728/1995).Υπουργείο Περιβάλλοντος, Αρχείο Παραδοσιακών Οικισμών και Διατηρητέων Κτιρίων  ανακτήθηκε 10-4-2012 Το έτος 2005 έλαβε βραβείο "καθαρότερου οργανωμένου παραδοσιακού οικισμού" από τη Νομαρχιακή Επιτροπή Τουριστικής Προβολής Ρεθύμνης.Βραβευμένοι Οικισμοί του Ρεθύμνου

 Γεωγραφία, προέλευση ονόματος, στοιχεία ιστορίας 
Βρίσκεται είκοσι ένα χιλιόμετρα νοτιοδυτικά του Ρεθύμνου  σε υψόμετρο 290 μ.Πάπυρος Λαρούς Μπριτάννικα, Αθήνα, 1996, τόμος 52  στους πρόποδες του λόφου Άμπελος. Τα Ρούστικα υπήρχαν πριν από την κατάληψη της Κρήτης από τους Ενετούς. Το όνομά τους οφείλεται στην αραβική λέξη Ρουστάκ που σημαίνει χωριό και οι Βενετοί το προσάρμοσαν στη γλώσσα τους, ως Ρούστικα. Άλλοι πιστεύουν ότι προέρχεται από τη λατινική λέξη Ρούστικους=αγροτικός.Λευτ. Κρυοβρυσανάκης, Ρεθυμνιώτικος Πανδέκτης, εκδόσεις Τυποσπουδή, Ρέθυμνο 1993, σελ. 185 Βρίσκεται σε ωραία τοποθεσία και έχει την όψη μικρής πολιτείας. Πολλοί από τους κατοίκους είναι μορφωμένοι και διακρίνονται στα γράμματα. Την περιόδο της Βενετοκρατίας τα Ρούστικα περιλαμβάνονταν στο φέουδο της οικογένειας Μπαρότση.Στέργιου Σπανάκη, Πόλεις και χωριά της Κρήτης στο  πέρασμα των Αιώνων (μητρώον των οικισμών), Γραφικές Τέχνες-Γ. Δετοράκης, Ηράκλειο 1993, τόμος Β΄, σελ. 691 Είναι χαρακτηριστικό ότι το όνομα Ρούστικα έχει και προάστιο στα περίχωρα της Ρώμης.

Πραγματικός Πληθυσμός Ρουστίκων Εθνική Στατιστική Αρχή, Ψηφιακή Βιβλιοθήκη (ΕΛΣΑΤ), Απογραφές 1928-2001
 Οικισμός 1928  1940  1951  1961 1971 1981 1991 2001 Ρούστικα 514  546  441  354  261  251  233  261  Παλαίλιμνος 105  122  90  91  93  73  76  104  Σύνολο  619 668 531 445 354 324 309 365

Εκκλησιαστική υπαγωγή
Η Ενοριακή εκκλησία του χωριού είναι αφιερωμένη στη Κοίμηση της Θεοτόκου. Εκκλησιαστικά υπάγεται στην Ε΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.
Αξιοθέατα: Μνημεία, Ναοί, Σημαντικά Κτίρια
Μονή Προφήτη Ηλία Ρουστίκων: Στο νοτιοδυτικό του άκρο του χωριού, επάνω σε μικρό βραχώδες ύψωμα και μέσα σ’ ένα κατάφυτο τοπίο, η Ιερά Μονή του Προφήτου Ηλιού του Θεσβίτου, μία από τις πλέον ιστορικές της Ιεράς Μητροπόλεως Ρεθύμνης και Αυλοποτάμου και από τα παλαιότερα της Κρήτης, που κτίστηκε στη Βενετοκρατία. Στην Εθνική Βιβλιοθήκη στο Παρίσι υπάρχει ιδιαίτερος  χώρος για τα παλιά βιβλία που προέρχονται από τη μονή.A. Νενεδάκης, Ρέθεμνος τριάντα αιώνες πολιτεία, Αθήνα 1983, σελ. 138 Το Μοναστήρι του Προφήτη Ηλία με την ομώνυμη βυζαντινή εκκλησία του Προφήτη Ηλία, της Αγίας Τριάδας και της Αγίας Ζώνης είναι μια τρίκλιτη βασιλική με κυλινδρικό θόλο, έχει ένα καμπαναριό με δύο καμπάνες και μια επιγραφή του 1637. Το μοναστήρι είχε γίνει κέντρο των επαναστατών εναντίον των Τούρκων Αναφέρεται στο χρονολόγιο της ιστοσελίδας του Δήμου Ρεθύμνου  "1821...Οι επαναστάτες γκρεμίζουν το τούρκικο τζαμί στα Ρούστικα" και γι΄ αυτό καταστράφηκε από αυτούς το 1823.Μιχάλης Τρούλης, Ιερά Μητρόπολις Ρεθύμνης και Αυλοποτάμου, Ιστορία-Μνημεία-Θησαυροί, Ι.Μ.Ρ.Α., Ρέθυμνο, 2000, σελ. 87 Στη Μονή φυλάχθηκε κατά την διάρκεια του Β' Παγκοσμίου Πολέμου το Ιστορικό Αρχείο Κρήτης.Eν Χανίοις 2020 σελ. 37

Παναγία στα Ρούστικα: Στη θέση Λιβάδι, υπάρχει δίκλιτος ναός αφιερωμένος στην Παναγία και τον Σωτήρα Χριστό. Ο ναός είναι κατάγραφος με τοιχογραφίες που χρονολογούνται από το έτος ανέγερσης του ναού το 1381, με έξοδα της οικογένειας Γεωργίου Βλατά ιερέα.Μιχάλης Τρούλης, Ιερά Μητρόπολις Ρεθύμνης και Αυλοποτάμου, Ιστορία-Μνημεία-Θησαυροί, Ι.Μ.Ρ.Α., Ρέθυμνο, 2000, σελ. 62 Το κλίτος της Παναγίας είναι ιστορημένο με «ζωηρές» τοιχογραφίες, τιμωρίες κολασμένων, έφιππους άγιους, προδοσία, ετοιμασία του Σταυρού, Σταύρωση, αποκαθήλωση κλπ.Στέργιου Σπανάκη, ο.π. Οι τοιχογραφίες αυτές είναι ακαδημαϊκής τεχνοτροπίας, σε αυτές απεικονίζεται επίσης ο κτήτορος Γεώργιος Βλατάς. Χαρακτηριστικές είναι οι αρχιτεκτονικές λεπτομέρειες στα υπέρθυρα και τα παράθυρα. Στο κωδωνοστάσιο υπάρχει η χρονολογία 1627. 
Πνευματικό - Πολιτιστικό κέντρο Ανέστης και Μανόλης Αναγνωστάκης  (ιδιωτική συλλογή):  Το πνευματικό - πολιτιστικό κέντρο Ανέστης και Μανώλης Αναγνωστάκης, στεγάζεται στο σπίτι της οικογένειας Αναγνωστάκη, το οποίο δωρίσθηκε στην κοινότητα των Ρουστίκων από τον ίδιο τον ποιητή.  Εκεί συναντά κανείς τις συλλογές που εκτίθενται από τη ζωή του και από το έργο του. (είσοδος:  Ελεύθερη, τηλ. επικοινωνίας:  6977589932).

Στα Ρούστικα λειτουργούν επίσης:  Έκκλησιαστικό μουσείο και ιδιωτικό μουσείο Ελληνικών παραδοσιακών ενδυμασιών 

Το 1935, τα Ρούστικα υπήρξαν υποδιοίκηση Χωροφυλακής του νομού Ρεθύμνου, στην οποία υπάγονταν οι σταθμοί Χωροφυλακής Επισκοπής, Αργυρουπόλεως και Ασή Γωνιάς.ΦΕΚ 16 Αυγούστου 1935 Τεύχος Πρώτον Αριθμός Φύλλου 357 Περί εγκρίσεως πίνακος οργανικής κατανομής της δυνάμεως της Χωροφυλακής

Σημαίνοντες Ρουστικιανοί
 Λούλα Αναγνωστάκη: θεατρική συγγραφέας Who is Who στην Ελλάδα Ηubners Who is Who 2006, σελ.63
 Αναγνωστάκης Ανέστης: ιατρός Θεσσαλονίκης, πατέρας της συγγραφέως Λούλας και ποιητού Μανώλη
 Μανόλης Αναγνωστάκης: διακεκριμένος ποιητής (1925-2005)
 Γαρεδάκης Γιάννης: ιδρυτής εφημερίδας Χανιώτικα Νέα
 Ζαμπετάκης Ευάγγελος: δάσκαλος, ο 2ος υπεραιωνόβιος σε όλη την Ελλάδα, πέθανε το 1992 σε ηλικία 113 ετώνΟ κουρέας του Ζαμπετάκημετά την Κατερίνα Καρνάρου
 Ηλιομαρκάκης Αναγνώστης ή Βασίλειος , αρχηγός Ρεθύμνης των επαναστάσεων 1866 και 1878
 Αριστείδης Κιτράκης: Οπλαρχηγός Β' Τάξεως του Μακεδονικού Αγώνα (Καπετάν Νύσταρης)
 Σοφία Κοκοσαλάκη: σχεδιάστρια μόδας, δισεγγονή του Νικόλαου Τζαγκαράκη (Χατζή)Σοφία Κοκοσαλάκη: Όταν έκανε φωτογράφιση την κολεξιόν της στο χωριό της, τα Ρούστικα και κόρη της δημοσιογράφου Σοφία Κοκοσαλάκη Στέλλας ΛεωνιδάκηΣτέλλα Κοκοσαλάκη: Το αντίο στην πολυαγαπημένη της κόρη και η θλιβερή ιστορία με τον θάνατο του αδερφού της
 πατήρ Ευμένιος Λαμπάκης (1912-25/12/2005): ηγούμενος Προφήτη Ηλία ΡουστίκωνO σύγχρονος άγιος του Δυτικού Ρεθύμνου Ευμένιος Λαμπάκης
 Λεωνιδάκης Σπύρος: ένα από τα θύματα της τραγωδίας της Θύρας 7 στις 8-2-1981 και πρώτος θείος της Σοφίας ΚοκοσαλάκηΗμερομηνία θανάτου: 8/2/1981 (videos & photos)
 Αριστείδης Ε. Παναγιωτάκης: διοικητής του 44ου Συντάγματος Πεζικού κατά την απελευθέρωση της Βορείου Ηπείρου από τους Ιταλούς το 1940-41 και συγγραφέας του βιβλίου "Τα Ρούστικα"
 Κωνσταντίνος Παναγιωτάκης: στρατηγός Πυροβολικού του ελληνικού στρατού, Αρχηγός ΓΕΣ την περίοδο 1999-2001, ιδιαίτερα αγαπητός στις Ένοπλες Δυνάμεις για τα μέτρα υπέρ του προσωπικού στη διάρκεια τη θητείας του ως Α/ΓΕΣ
 Παπαδαντωνάκης Αγγελής: ομαδάρχης Μακεδονικού Αγώνα
 Πετράκης Ιερόθεος: ηγούμενος Ι.Μ. Προφήτη Ηλία Ρουστίκων, Ηπειρομάχος και διαφυλάξας το Ιστορικό Αρχείο Κρήτης στην Μονή Ρουστίκων επί ΓερμανοΚατοχήςNεκρολογία Πετράκη από Αριστείδη Παναγιωτάκη Κρητική Επιθεώρησις 2/6/1965 σελ.4
 Μανώλης Ρουστικιανός (Σταματάκης): οπλαρχηγός Εθνεγερσίας 1821, εφονεύθη εις Μάχη Αναλάτου στις 24/3/1827
 Μπιρλιράκη - Τζαγκαράκη Στυλιανή (Χατζίνα): Θαυματουργή μοναχή με τον Τίμιο ΣταυρόΑΠΟ ΤΙΣ ΣΥΓΧΡΟΝΕΣ ΜΟΡΦΕΣ - ΦΑΙΝΟΜΕΝΟ ΠΙΣΤΗΣ Φιλοθέη Μοναχή: Η περίφημη «Χατζήνα» με το ιερό ανεκτίμητο κειμήλιο
 Στεφανουδάκης Στυλιανός: διοικητής 44ου Συντάγματος
 Φουντουλάκης Εμμανουήλ: εθνομάρτυρας το 1892 στον Πλάτανο της Μεγάλης Πόρτας επί ΜαχμούτΚρητική Επιθεώρησις 16/3/1923 σελ.1
 Χειμωνάς Θανάσης: συγγραφέας και αντιδήμαρχος Αθηναίων, γιος της Λούλας Αναγνωστάκη
 Χριστοδουλάκης Εμμανουήλ: συνταγματάρχης
 Χριστοδουλάκης Ευάγγελος: Ομαδάρχης Μακεδονικού Αγώνα

Καθημερινή ζωή, Εθνολαογραφία
Στο χωριό γίνεται πανηγύρι για τον εορτασμό του Προφήτη Ηλία (20 Ιουλίου)

Μεταφορές, συγκοινωνία
Υπάρχουν δρομολόγια του ΚΤΕΛ Χανίων-Ρεθύμνου που εξυπηρετούν τη συγκεκριμένη περιοχή (δύο δρομολόγια, πρωί και μεσημέρι, τις καθημερινές και όχι τα Σαββατοκύριακα) 

Το 1921, υπήρξε μελέτη του μηχανικού Μιχαήλ Σαββάκη για σιδηροδρομική σύνδεση, από τα Ρούστικα προς το Ρέθυμνο μέσω Καλονύκτου, Γωνιάς, Πρινέ και Ατσιποπούλου,H χάραξη στο αρχείο του μελετητή του Κρητικού Σιδηροδρόμου Εμμανουήλ Αρκολάκη από τα Ρούστικα προς Γεωργιούπολη-Χανιά-Κίσσαμο και από Ρούστικα προς Άγιο Βασίλη-Τυμπάκι-Καστέλλι Πεδιάδος-Αρχάνες-Ηράκλειο.
μελέτη Σαββάκη το 1921

 Διοικητικά στοιχεία 
Ως ξεχωριστός οικισμός αναφέρεται το 1925 στο ΦΕΚ 27Α - 31/01/1925 να ορίζεται έδρα στην ομώνυμη νεοϊδρυθείσα κοινότητα. Σύμφωνα με το σχέδιο Καλλικράτης, μαζί με τον Παλαίλιμνο αποτελούν την Κοινότητα Ρουστίκων  που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 150 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10889 (σελ. 415 του pdf)

Δείτε: Κοινότητα Ρουστίκων

Δείτε επίσης
Δήμος Ρεθύμνης
Διοικητική διαίρεση νομού Ρεθύμνης (πρόγραμμα Καποδίστριας)
Δήμος Νικηφόρου Φωκά

Παραπομπές, Πηγές

 Εξωτερικοί σύνδεσμοι 
Πληροφορίες στην ιστοσελίδα της (πρώην) Νομαρχιακής Αυτοδιοίκησης Ρεθύμνου (Ρέθυμνο - Ατσιπόπουλο - Άγιος Ανδρέας - Άνω Βαλσαμόνερο - Μονοπάρι - Ρούστικα - Άγιος Κωνσταντίνος - Αργυρούπολη - Επισκοπή)

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης